cyanic-selkie/wikianc huggingface dataset:
చహర్ పూర్
విద్యా సౌకర్యాలు
సమీప బాలబడులు (Karimpur) గ్రామానికి 5 నుంచి 10 కిలోమీటర్ల లోపే ఉంది. సమీప మాధ్యమిక పాఠశాలల (Harar kalan) గ్రామానికి 5 నుంచి 10 కిలోమీటర్ల లోపే ఉంది. సమీప మాధ్యమిక పాఠశాల (Gaggo mahal) గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Gaggo mahal) గ్రామానికి 10 కిలోమీటర్ల కన్నా దూరంలో ఉంది. సమీప "ఆర్ట్స్, సైన్స్, కామర్సు డిగ్రీ కళాశాల" (Ajnala) గ్రామానికి 5 నుంచి 10 కిలోమీటర్ల లోపే ఉంది. సమీప ఇంజనీరింగ్ కళాశాలలు (Ajnala) గ్రామానికి 5 నుంచి 10 కిలోమీటర్ల లోపే ఉంది. సమీప వైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది. సమీప మేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది. సమీప పాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది. సమీప వృత్తివిద్యా శిక్షణ పాఠశాలలు (Ajanala) గ్రామానికి 5 నుంచి 10 కిలోమీటర్ల లోపే ఉంది. సమీప అనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది. సమీప దివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది. సమీప ఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
.
సమీప కుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 2 డిగ్రీలు లేని వైద్యుడుఉన్నాయి గ్రామంలో 1 "సంప్రదాయ వైద్యులు, నాటు వైద్యులు"ఉంది.
పారిశుధ్యం
స్నానపు గదులతో కూడిన సామాజిక మరుగుదొడ్లు లేదు. స్నానపు గదులు లేని సామాజిక మరుగుదొడ్లు లేదు.
సమాచార, రవాణా సౌకర్యాలు
టెలిఫోన్లు (లాండ్ లైన్లు) లేదు. సమీప టెలిఫోన్లు (లాండ్ లైన్లు) గ్రామానికి 5 కిలోమీటర్ల లోపే ఉంది.
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ఆటోలు లేదు. సమీప ఆటోలు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది. పౌర సరఫరాల శాఖ దుకాణం లేదు. సమీప పౌర సరఫరాల శాఖ దుకాణంగ్రామానికి 5 కిలోమీటర్ల లోపే ఉంది.
విద్యుత్తు
విద్యుత్ సౌకర్యం ఉంది. 20 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. . 11 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది.
11 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 10 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరా ఉంది.
భూమి వినియోగం
చహర్ పూర్ (Chaharpur) (106) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
చహర్ పూర్ (Chaharpur) (106) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, మొక్కజొన్న
పెద్దవూర మండలం
పెద్దవూర మండలం, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండల కేంద్రం.
ఇది సమీప పట్టణమైన మిర్యాలగూడ నుండి 45 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మిర్యాలగూడ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 21  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు. మండల కేంద్రం పెద్దవూర.
మండల జనాభా
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 67,959 - పురుషులు 	34,322 - స్త్రీలు 33,637
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 288 చ.కి.మీ. కాగా, జనాభా 54,877. జనాభాలో పురుషులు 27,466 కాగా, స్త్రీల సంఖ్య 27,411. మండలంలో 13,964 గృహాలున్నాయి.
రెవిన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు
ఇన్‌టెక్‌ వెల్‌
హైదరాబాద్ నగరానికి తాగునీటి కొరత రానీయకుండా నీటి సరఫరా చేసేందుకు పెద్దవూర మండలంలోని సుంకిశాల గ్రామ సమీపంలో హైదరాబాద్ జలమండలి ఆధ్వర్యంలో 1,453 కోట్ల రూపాయలతో ఏర్పాటు చేయనున్న ఇన్‌టెక్‌ వెల్‌ పనులకు 2022 మే 14న తెలంగాణ రాష్ట్ర ఐటి, పురపాలక శాఖ, పరిశ్రమల శాఖామంత్రి కేటీఆర్ శంకుస్థాపన చేశాడు. ఈ కార్యక్రమంలో రాష్ట్ర పశుసంవర్ధక సినిమాటోగ్రఫీ శాఖామంత్రి తలసాని శ్రీనివాస్ యాదవ్, విద్యాశాఖా మంత్రి సబితా ఇంద్రారెడ్డి, హోంమంత్రి మహమూద్ అలీ, కార్మిక శాఖామంత్రి సీహెచ్ మల్లా రెడ్డి, పర్యాటక సాంస్కృతిక శాఖామంత్రి వి. శ్రీనివాస్ గౌడ్, విద్యుత్ శాఖామంత్రి జి. జగదీష్ రెడ్డి, మిర్యాలగూడ ఎమ్మెల్యే నల్లమోతు భాస్కర్‌రావు, దేవరకొండ ఎమ్మెల్యే రమావత్ రవీంద్ర కుమార్, ఎమ్మెల్సీ తక్కెళ్లపల్లి రవీందర్ రావు, జలమండలి చైర్మన్ దాన కిషోర్, ఈడి సత్యనారాయణ ఇతర అధికారులు పాల్గొన్నారు.
పల్లె గాంధీ
పెద్దవూర మండలంలోని పొట్టివానితండా గ్రామ పంచాయతీ ఏనెమీదితండాకు చెందిన బోజ్యనాయక్‌ మహాత్మ గాంధీ ని ఆదర్శంగా తీసుకొని ఒంటిపై చొక్కా లేకుండా చేతి కర్రతో వివిధ తండాలు తిరుగుతూ ప్రజలు సమస్యలు పరిష్కరించేవారు. ఇతనిని స్థానికులు పల్లె గాంధీ గా పిలిచేవారు. రాష్ట్ర ప్రభుత్వ సలహాదారులైన రామాంజచార్యులు చేతుల మీదుగా గిరిజన గాంధీ అవార్డు ను అందుకున్నాడు. 109 ఏళ్ళ వయసులో బోజ్యనాయక్‌ 25 డిసెంబరు 2021న తుదిశ్వాస విడిచారు.
చిలకలూరిపేట పురపాలక సంఘం
చిలకలూరిపేట పురపాలక సంఘం, ఆంధ్రప్రదేశ్ రాష్ట్రం, పల్నాడు జిల్లాకు చెందిన మున్సిపాలిటీ.ఈ పురపాలక సంఘం నరసరావుపేట లోకసభ నియోజకవర్గంలోని, చిలకలూరిపేట శాసనసభ నియోజకవర్గం పరిధికి చెందిన పురపాలక సంఘం.
చరిత్ర
చిలకలూరిపేట పురపాలక సంఘం ఆంధ్రప్రదేశ్ రాష్ట్రంలోని పల్నాడు జిల్లాలోని మునిసిపాలిటీ. రాష్ట్ర రాజధానికి అమరావతికి 78 కి.మీ దూరంలో ఉంది. పురుషోత్తమపట్నం నుంచి చిలకలూరిపేట గా పేరు మార్పు చేసి, చిలకలూరిపేట పంచాయితీ హోదా నుంచి 1964 జనవరి 30 న మూడవ స్థాయి పురపాలక సంఘంగా స్థాపించబడినది.1964లో మున్సిపాలిటీ గా ఆవిర్భవించిన చిలకలూరిపేటకు 1967 లో తొలిసారి పురపాలక ఎన్నికలు జరిగాయి. తొలి చైర్మన్ గా శ్రీకృష్ణ వెంకటేశ్వర్లు ఎన్నికయ్యారు. పదవిలో కొనసాగుతూనే మృతి చెందడంతో ఆయన స్థానంలో బచ్చు రామలింగం చైర్మన్ అయ్యారు. 1980 ఏప్రిల్ 28 న 3వ స్థాయి నుంచి రెండొవ స్థాయి పురపాలక సంఘముగా పదోన్నతి పొందింది. 2001 మే 18న రెండవ స్థాయి నుంచి మొదటి స్థాయి పురపాలక సంఘo గా అవతరించింది.ప్రధాన వృత్తిలు పత్తి, పొగాకు, మిరపకాయలు పంటలను పండిస్తారు.
జనాభా గణాంకాలు
చిలకలూరిపేట పురపాలక సంఘం లో 34 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి. 2011 భారత జనాభా లెక్కల ప్రకారం 101,398 జనాభా ఉండగా అందులో పురుషులు 50,207,మహిళలు 51,191 మంది ఉన్నారు.అక్షరాస్యత 71.54% ఉండగా అందులో పురుష జనాభాలో 79.90%, స్త్రీ 63.43% జనాభాలో అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 10,242 ఉన్నారు.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా ‌జి. చెంచు కుమారి పనిచేస్తుంది. వైస్ చైర్మన్‌గా రాచమల్లు బద్రి నారాయణ మూర్తి పనిచేస్తున్నాడు.
వెలుపలి లంకెలు
వర్గం:స్థానిక స్వపరిపాలన సంస్థలు వర్గం:పల్నాడు జిల్లా పురపాలక సంఘాలు
మర్రిగూడ మండలం (నల్గొండ జిల్లా)
మర్రిగూడ మండలం, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండలం కేంద్రం.
గణాంకాలు
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	36,968 - పురుషులు 18,784 - స్త్రీలు 18,184
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 229 చ.కి.మీ. కాగా, జనాభా 36,968. జనాభాలో పురుషులు 18,784 కాగా, స్త్రీల సంఖ్య 18,184. మండలంలో 9,031 గృహాలున్నాయి.
కాళరాత్రి (నాటకం)
కాళరాత్రి 1953లో ప్రఖ్య శ్రీరామమూర్తి స్వేఛానుసరణ చేసిన సాంఘీక నాటకం. హోవర్డ్ ఇర్వింగ్ యంగ్ రాసిన "హక్ ఐలాండ్" నాటకం ఆధారంగా ఈ నాటకం రాయబడింది.
కథా నేపథ్యం
మిత్రులతో కొన్నిరోజులు సరదాగా గడపడానికి భైరవలంకలోని తన ఎస్టేట్ రాజారావు వస్తాడు. ఆరోజు రాత్రి తుఫాన్ రావడంతో కరెంట్ పోతుంది. అప్పుడు వారంతా డిటెక్టివ్ ల గురించి, హత్యల గురించి గొప్పగా చెప్పుకుంటారు. వాళ్ళను పరీక్షించడానికి రాజారావు తను హత్య చేసినట్లు నాటకమాడుతాడు. అది నిజమైన హత్యగా మారుతుంది. ఉత్తుత్తి హత్య, నిజమైన హత్యగా ఎలా మారిపోయింది, అసలు హంతకుడెవరు, ఎందుకు చంపాడు అనేది మిగతా కథ.
పాత్రలు
ఈ నాటకంలోని పాత్రల వివరాలు
ప్రదర్శనల వివరాలు
1. 1954, ఏప్రిల్ 19న విజయనగరం రవిరాజ్ మెమోరియల్ క్లబ్ తొలిసారిగా ప్రదర్శించిన వివరాలు:
2. 1954, అక్టోబరు 16న విజయవాడ శ్రీ నవ్యకళా మండలి సంస్థ ప్రదర్శించిన వివరాలు:
ఇతర లంకెలు
వర్గం:తెలుగు నాటికలు వర్గం:పుస్తకాలు వర్గం:1953 పుస్తకాలు
అంతకు ముందు ఆ తర్వాత
వర్గం:విలీనం నుండి దారిమార్పు తరగతి వ్యాసాలు
అలకాపురం
అలకాపురం బాపట్ల జిల్లా పిట్టలవానిపాలెం మండలానికి చెందిన గ్రామం.
గ్రామములో రాజకీయాలు
ఈ గ్రామ పంచాయతీకి ఒక్కసారి మాత్రమే ఎన్నికలు జరిగినవి. మిగతా అన్నిసార్లూ ఏకగ్రీవమే. శ్రీ మంతెన సుబ్బరాజు 2 సార్లు ఏకగ్రీవంగా ఎన్నికైనారు. శ్రీ బేతాళం స్వామిరాజు 2 సార్లు ఏకగ్రీవంగా ఎన్నికైనారు.
మూలాలు
వర్గం:పిట్టలవానిపాలెం మండలం లోని రెవిన్యూయేతర గ్రామాలు
అష్టాంగమార్గములు
గౌతమ బుద్ధుని భోదల సారము నుండి అష్టాంగ మార్గములను సూచించారు. అవి thumb|250px|ధర్మ చక్రం లోని 8 ఆకులు అష్టాంగ మార్గానికి ప్రతీకలు
నాలుగు పరమ సత్యాలలో నాలుగవదైన దుఃఖ విమోచనా మార్గం అష్టాంగ మార్గం. ఆరంభ కాలపు బౌద్ధ గ్రంథాలలో (నాలుగు నికాయలలో) అష్టాంగ మార్గం సామాన్యులకు బోధించేవారు కారు. అష్టాంగ మార్గం మూడు విభాగాలుగా విభజింపబడింది. శీలము (భౌతికమైన చర్యలు), సమాధి (మనస్సును లగ్నం చేయుట, ధ్యానము), ప్రజ్ఞ (అన్నింటినీ తాత్విక దృష్టితో పరిశీలించడం)
శీలము - మాటల ద్వారా, చేతల ద్వారా చెడును కలుగనీయకుండడం. ఇందులో మూడు భాగాలున్నాయి:
సమాధి - మనసును అదుపులోకి తెచ్చుకోవడం. ఇందులో మూడు భాగాలు ఉన్నాయి.
ప్రజ్ఞ - మనసును శుద్ధపరచే జ్ఞానము. ఇందులో రెండు అంగాలున్నాయి.
<li> "సమ్యక్ దృష్టి" - అనిపించేలాగా కాకుండా (భ్రమ పడకుండా) ఉన్నది ఉన్నట్లుగా చూడగలగడం</li> <li> "సమ్యక్ సంకల్పము" - ఆలోచించే విధానంలో మార్పు</li> </ol>
ఇతర లింకులు
వర్గం:బౌద్ధ మతము వర్గం:సంఖ్యానుగుణ వ్యాసములు
బూర నర్సయ్య గౌడ్
బూర నర్సయ్య గౌడ్, తెలంగాణ కు చెందిన రాజకీయ నాయకుడు, మాజీ పార్లమెంటు సభ్యుడు. వృత్తిరిత్యా వైద్యుడైన నర్సయ్య, లాప్రోస్కోపిక్, స్థూలకాయం, జీర్ణశయాంతర మొదలైనదానిలో వైద్యం చేశాడు. నరసయ్య 20,000 లాప్రోస్కోపిక్ శస్త్ర చికిత్సలు చేశాడు. ప్రత్యేక తెలంగాణ రాష్ట్ర సాధనలో చురుకైన పాత్ర పోషించాడు. తెలంగాణ జాయింట్ యాక్షన్ కమిటీ సభ్యుడిగా కూడా పనిచేశాడు.
జననం - విద్యాభ్యాసం
బూర నర్సయ్య గౌడ్ 1959, మార్చి 2న తెలంగాణలోని సూర్యాపేటలో జన్మించాడు. అతను ఉస్మానియా మెడికల్ కాలేజీలో వైద్య విద్యను పూర్తిచేశాడు.
వృత్తి జీవితం
ఆయన ప్రస్తుతం హైదరాబాద్ ఇన్స్టిట్యూట్ లాప్రోస్కోపిక్ సర్జరీ (HILLS) కి డైరెక్టర్ గా ఉన్నాడు. అందేకాకుండా ఆదిత్య హాస్పిటల్, కేర్ హాస్పిటల్ లలో వైద్య సేవలు అందిస్తున్నాడు. బూర లక్ష్మయ్య, రాజమ్మ ఫౌండేషన్ ను స్థాపించి వ్యవస్థాపక చైర్మెన్ గా ఉంటూ పిల్లలు లేని జంటలకు ఉచిత లాప్రోస్కోపిక్ సేవలు అందిస్తున్నాడు. తెలంగాణలోని గ్రామ ప్రాంతాలలో లాప్రోస్కోపిక్ సర్జరీపై అవగాహన కల్పిస్తున్నాడు.
రాజకీయ జీవితం
తెలంగాణ ఉద్యమంలో బూర నర్సయ్య గౌడ్ క్రియాశీలక పాత్ర పోషించాడు. ఆయన టీఆర్‌ఎస్‌లో 2013 జూన్‌ 2న చేరి, 2014 లోక్‌సభ ఎన్నికల్లో టిఆర్ఎస్ పార్టీ తరపున భువనగిరి పార్లమెంట్ నియోజకవర్గం నుండి 30,300 ఓట్ల తేడాతో గెలుపొందాడు. స్టాండింగ్‌ కమిటీ ఆన్‌ లేబర్, పార్లమెంటరీ కమిటీ ఆన్‌ వెల్ఫేర్‌ ఆఫ్‌ ఓబీసీస్, కన్సల్టేటివ్ కమిటీ ఆన్‌ మినిస్ట్రీ ఆఫ్‌ స్కిల్‌ డెవలప్‌మెంట్, ఎంట్రప్రెన్యూర్‌షిప్‌ సభ్యుడిగా ఉన్నాడు. 2019 లోక్‌సభ ఎన్నికల్లో కాంగ్రెస్ పార్టీ అభ్యర్థి కోమటిరెడ్డి వెంకటరెడ్డి చేతిలో ఓటమిపాలయ్యాడు.
మూలాలు
వర్గం:1959 జననాలు వర్గం:జీవిస్తున్న ప్రజలు వర్గం:భారతీయ జనతా పార్టీ రాజకీయ నాయకులు వర్గం:సూర్యాపేట జిల్లా రాజకీయ నాయకులు వర్గం:సూర్యాపేట జిల్లా వైద్యులు వర్గం:యాదాద్రి భువనగిరి జిల్లా నుండి ఎన్నికైన లోక్‌సభ సభ్యులు
నవనాడులు
thumb|వివిధ రకాల నాడులు నాడీమండలంలో గల నాడులు, వాటి అధిదేవతలు.
దశనాడీ చక్రము
(నవనాడులు + శంఖిని = దశనాడులు)
బయటి లింకులు
వర్గం:సంఖ్యానుగుణ వ్యాసములు
బయో ఏషియా సదస్సు-2023
బయో ఏషియా సదస్సు-2023, అనేది తెలంగాణ రాష్ట్ర రాజధాని హైదరాబాదు లో 2023లో జరిగిన బయో ఏషియా సదస్సు. ఆసియాలో అతిపెద్ద లైఫ్‌-సైన్సెస్‌, హెల్త్‌కేర్‌ ఫోరమైన ఈ సమావేశం 2023 ఫిబ్రవరి 24 నుంచి 26 వరకు హెచ్‌ఐసీసీలో జరిగింది. జీవశాస్ర్తాలు, ఔషధ రంగానికి సంబంధించి రాష్ట్ర ప్రభుత్వం ప్రతి సంవత్సరం ప్రతిష్ఠాత్మకంగా ఈ సదస్సును నిర్వహించింది. అడ్వాన్సింగ్‌ ఫర్‌ వన్‌-షేపింగ్‌ ది నెక్స్‌ జనరేషన్‌ ఆఫ్‌ హ్యూమనైజ్డ్‌ హెల్త్‌కేర్‌ అనే థీమ్​తో నిర్వహించబడిన ఈ సదస్సులో దేశవిదేశాల నుంచి టెక్నాలజీ, హెల్త్‌కేర్‌ రంగాల సంస్థలకు చెందిన ప్రముఖులు పాల్గొన్నారు.
రెండురోజులపాటు లైఫ్‌సైన్సెస్‌, ఫార్మా, పరిశ్రమ రంగాలకు చెందిన ప్రముఖులతో సమావేశాలు, చివరిరోజు వివిధ కంపెనీలకు చెందిన ప్రదర్శన, జీనోమ్‌ వ్యాలీ ఎక్స్‌లెన్స్‌ అవార్డు ప్రదానోత్సవం మొదలైనవి జరిగాయి.
175 ఎగ్జిబిటర్లతో ట్రేడ్‌ సెంటర్‌ను ఏర్పాటుచేయగా, ఉదయం 11గంటల నుంచి సాయంత్రం 6.30 గంటల వరకు రోజుకు దాదాపు 1,100 మంది చొప్పున రెండున్నర రోజుల్లో 2,300 మందికి పైనే సందర్శించారు. ఈ సదస్సులో 2015 మంది రిజిస్ట్రేషన్‌ చేసుకోగా, వీరిలో 50కి పైగా దేశాల నుంచి ఫార్మా కంపెనీల ప్రతినిధులు పాల్గొన్నారు.
లోగో, థీమ్​లను ఆవిష్కరణ
ఈ సదస్సుకు సంబంధించిన లోగో, థీమ్​లను ప్రగతిభవన్‌ లో 2022 ఆగస్టు 23న తెలంగాణ రాష్ట్ర ఐటిశాఖా మంత్రి కల్వకుంట్ల తారక రామారావు ఆవిష్కరించాడు. ఈ కార్యక్రమంలో పరిశ్రమల శాఖ ముఖ్యకార్యదర్శి జయేశ్‌ రంజన్‌, జీవశాస్త్రాల సంచాలకుడు శక్తినాగప్పన్‌లు పాల్గొన్నారు.
ప్రారంభం
2023 ఫిబ్రవరి 24న హైదరాబాద్‌ ఇంటర్నేషనల్‌ కన్వెన్షన్‌ సెంటర్‌ (హెచ్‌ఐసీసీ)లో ఉదయం 10 గంటలకు రాష్ట్ర పరిశ్రమల శాఖ మంత్రి కేటీఆర్‌ లాంఛనంగా ప్రారంభించాడు. నీతి ఆయోగ్‌ సభ్యుడు వీకే పాల్‌, నోవార్టిస్‌ సీఈవో వాస్‌ నరసింహన్‌, పరిశ్రమల శాఖ ముఖ్య కార్యదర్శి జయేశ్‌ రంజన్‌ తదితరులు ప్రారంభ కార్యక్రమంలో పాల్గొన్నారు.
మానవీయ ఆరోగ్య పరిరక్షణలో భవిష్యత్తు తరానికి మార్గదర్శనం అనే నినాదంతో నిర్వహించబడుతున్న ఈ సదస్సులో 50 దేశాల నుంచి దాదాపు 5,600 మంది (సగటున రోజూ 1100 మంది సందర్శన) ప్రభుత్వ ప్రముఖులు, పరిశ్రమల అధిపతులు, పరిశోధకులు, వ్యవస్థాపకులు, నోబెల్‌ పురస్కార విజేతలు, శాస్త్రవేత్తలు, ఇతర ప్రతినిధుల పాల్గొన్నారు. వ్యాపార భాగస్వామ్యాలు, సాంకేతిక సమావేశాలు, ప్రపంచస్థాయి నిపుణులతో చర్చలు, ఇంటరాక్టివ్‌ సెషన్స్‌, సీఈవో కాంక్లేవ్‌, స్టార్టప్‌ షోకేస్‌, బయోపార్క్‌ సందర్శనలు తదితర కార్యక్రమాలు నిర్వహించబడ్డాయి.
సదస్సు షెడ్యూల్
24-02-2023 (శుక్రవారం)
25-02-2023 (శనివారం)
ప్రతినిధులు
ఈ సదస్సులో మంత్రి కేటీఆర్‌, కేంద్ర ప్రభుత్వ సైన్స్‌ అండ్‌ టెక్నాలజీ విభాగం కార్యదర్శి ఎస్‌. చంద్రశేఖర్‌, నీతి ఆయోగ్‌ సభ్యుడు (హెల్త్‌) వీకే పాల్‌, నేషనల్‌ హెల్త్‌ అథారిటీ అదనపు సీఈవో బసంత్‌ గార్గ్‌, కేంద్ర ఔషధ శాఖ కార్యదర్శి ఎస్‌ అపర్ణ, ప్రపంచ వాణిజ్య వేదిక ఆరోగ్య సంరక్షణ హెడ్‌ శ్యామ్‌ బిషెన్‌, నోవార్టిస్‌ సీఈవో వాస్‌ నరసింహన్‌, నోవార్టిస్‌ కంట్రీ ప్రెసిడెంట్‌ అమితాబ్‌ దూబే, మోడర్నా సహ వ్యవస్థాపకుడు రాబర్ట్‌ లాంగర్‌, సీఈపీఐ సీఈవో రిచర్డ్‌ హ్యాచెట్‌, యూఎస్‌ ఎఫ్‌డీఏ అసోసియేట్‌ కమిషనర్‌ మార్క్‌ అబ్డో, యూఎస్‌ ఎఫ్‌డీఏ డైరెక్టర్‌ కార్మెల్‌ రోసా, జీఎస్‌కే సీనియర్‌ వైస్‌ ప్రెసిడెంట్‌, చీఫ్‌ టెక్నాలజీ ఆఫీసర్‌ అగమ్‌ ఉపాధ్యాయ్‌, బ్రిస్టల్‌ మైర్స్‌ స్కిబ్‌ కార్యనిర్వాహక ఉపాధ్యక్షుడు సమిత్‌ హీరావత్‌, ఆపిల్‌ హెల్త్‌ ఉపాధ్యక్షురాలు సంబుల్‌ దేశాయ్‌, పిరమల్‌ గ్రూప్‌ చైర్మన్‌ అజయ్‌ పిరమల్‌, సన్‌ ఫార్మా ఎండీ దిలీప్‌ సంఘ్వీ, బయొలాజికల్‌ ఈ ఎండీ మహిమా దాట్ల, అపోలో దవాఖానల సంయుక్త మేనేజింగ్‌ డైరెక్టర్‌ సంగీతారెడ్డి, రెడ్డీస్‌ ల్యాబొరేటరీస్‌ చైర్మన్‌ సతీశ్‌రెడ్డి తదితరులు పాల్గొన్నారు.
బయటి లింకులు
వర్గం:హైదరాబాదు వర్గం:బయో ఏషియా సదస్సు
పోలీస్ (2016 సినిమా)
పోలీస్ 2016లో విడుదలైన తెలుగు సినిమా. శ్రీ వెంకటేశ్వర క్రియేషన్స్ బ్యానర్ పై దిల్ రాజు, కలైపులి ఎస్.థాను నిర్మించిన ఈ సినిమాకు అట్లీ దర్శకత్వం వహించాడు. విజయ్, సమంత, అమీ జాక్సన్, నైనిక, ప్రభు, రాధిక, మహేంద్రన్ ప్రధాన పాత్రల్లో నటించిన ఈ సినిమా తమిళంలో ‘తెరి’ పేరుతో14 ఏప్రిల్ 2016న, తెలుగులో ‘పోలీస్’ పేరుతో ఏప్రిల్ 15, 2016న విడుదలైంది.
రహస్యం (ధారావాహిక)
రహస్యం నాగద్వారా దర్శకత్వంలో వచ్చిన తెలుగు ధారావాహిక నాటిక. ఇది మొట్టమొదటగా అరవంలో మర్మదేశం అనే పేరుతో వెలువడింది.
పోలీస్ (2016 సినిమా)
కథ
కేరళలో బేకరీ నడుపుకుంటూ తన కూతురు నివేదిత (బేబీ నైనిక)తో కలిసి ప్రశాంత జీవనం సాగిస్తుంటాడు జోసెఫ్ (విజయ్). ఏ సమస్యలోనూ తలదూర్చని జోసెఫ్ తన కూతురు నివేదిత స్కూల్ టీచర్ అనీ (అమీ జాక్సన్) కారణంగా లోకల్ రౌడీలతో చిన్న గొడవ అవుతుంది. అప్పుడే జోసెఫ్ లోని అసలు మనిషి బయటికి వస్తాడు. అతను హైదరాబాద్ లో డీసీపీగా పని చేసిన విజయ్ కుమార్ అని తెలుస్తుంది. ఐపియస్ గా వుండే విజయ్ కు ఎలాంటి సమస్యలు ఎదురయ్యాయి ? విజయ్ ఉద్యోగం వదిలేసి పేరు మార్చుకుని కేరళలో బేకరీ నడుపుకునే పరిస్థితి ఎందుకు వచ్చింది? అనేదే మిగతా సినిమా కథ.
మూలాలు
వర్గం:2016 తెలుగు సినిమాలు
రహస్యం (ధారావాహిక)
కథలు
ఈ రహస్యం వరుసలో 5 ధారావాహికలు వచ్చాయి. ఇవన్నీ కూడా అతీంద్రియ శక్తుల మీద రచింపబడినవి. ఇవన్నీ కాల్పనికాలయినప్పటికీ, నిజ జీవితంలో ఉన్న కొన్ని ఆధ్యాత్మిక, ధార్మిక, మూఢ నమ్మకాలను ప్రతిబింబిస్తాయి. ముఖ్యమయిన కథలు:
రహస్యం
రహస్యం వరుసలో మొదటిది ఈ రహస్యం. శివుడి నవపాషాణ లింగాల అతీత శక్తులను చెప్పే కథ. సిద్ధాపురం అనే పల్లెటూరులోని సిద్ధేశ్వరాలయంలో కథ మొదలవుతుంది. అక్కడ తండోపతండాలుగా భక్తులు రావడం, అంతుపట్టని రోగాలెన్నో ఆ గుడికి వస్తే నయం అవడం, గుడిలో జరిగే వింతలు. గుడిని ఆనుకొని ఉన్న మూగస్వామి ఆశ్రమం. ఆ ఆశ్రమంలో శారీరిక, మానసిక రోగాలను నయం చేయడం. ఈ నేపథ్యంలో కథ మొదలవుతుంది. గుడి సాయంత్రం 6 నుండి ఉదయం 6 వరకూ మూసి వేసి ఉండడం, ఆ సమయంలో గుడిలో యెతీంద్రులు వచ్చి పూజలు చేస్తారని నమ్మడం. ఆ సమయంలో గుడిలోకి చొరబడి యెతీంద్రుల పూజలను భగ్నం చేసేవారిని గుడి క్షేత్రపాలకుడు కాలభైరవుడు కుక్క రూపంలో వచ్చి శిక్షిస్తాడని నమ్ముతారు. ఈ నమ్మకాలను మూఢనమ్మకాలని నిరూపించాలని కొందరు హేతువాదులు కూడా ఆ గ్రామానికి వస్తారు. అలా వచ్చ్చిన వారిలోఒకడు శ్రీకాంత్ అనే విలేఖరి. అతడు ఒక రాత్రి గుడి తలుపులు మూస్తుండగా గుడిలోనే ఉండిపోయి ఏం జరుగుతుందో తెలుసుకుందామనుకుంటాడు. కానీ ఆ రాత్రి కుక్క ద్వారా అతడు చంపివేయబడతాడు. అక్కడితో గ్రామప్రజల నమ్మకం మరింత పెరుగుతుంది. శ్రీకాంత్ స్నేహితుడు, గుడి ప్రధాన పూజారి చిన్న కొడుకు మణి సుందరం కూడా హేతువాదే. తరచూ తండ్రితో పలు విషయాలపై గొడవ పడుతూ ఉంటాడు. నమ్మకాలను మూఢనమ్మకాలుగా కొట్టి పారేస్తాడు. వరుసగా నలుగురు చనిపోతారు. అదే సమయంలో డా॥కె.ఆర్ అనే పేరున్న మానసిక చికిత్సకుడు మతీస్థిమితం లేని పరిస్థితిలో ఆ గ్రామానికి వస్తాడు. మూగస్వామి ఆశ్రమంలోకి మణి ద్వారా చేర్చబడతాడు, ప్రసాద్, డా॥ కె.ఆర్ కొడుకు, తన తండ్రిని వెతుక్కుంటూ ఆ గ్రామానికి వస్తాడు. అలావచ్చి మణి ఇంట అతిథి అవుతాడు. అక్కడ మణి చెల్లెలు ల్లలితను కూడా కలుస్తాడు. మరో పక్క ప్రసాద్ తో మణి కలిసి గుడికి సంబంధించిన రహస్యాలను ఛేదించాలని ప్రయత్నిస్తూ ఉంటారు, అప్పుడే డా॥కె.ఆర్ కూడా అదే పని మీద నాటకమాడుతూ ఆ ఊరు వచ్చాడని తెలుసుకుంటారు. పూర్వరంగంలో ఒక మంత్రి కొడుకు మానసిక చికిత్స కోసం డా॥కె.ఆర్ ని ఆ మంత్రి సంప్రదిస్తాడు. కానీ డాక్టర్ వద్ద అసిస్టెంట్ ఆ చికిత్సను సక్రమంగా జరగనివ్వడు. దాంతో చికిత్స విఫలమయిందని మంత్రి తన కొడుకుని మూగస్వామి ఆశ్రమానికి తీసుకువెళ్ళి నయం చేయించుకుంటాడు, డాక్టర్ కు ఇది నచ్చక, మూగస్వామి ఆశ్రమంలో జరిగే విషయాలను కనుక్కోవాలని ఇలా నటిస్తూ ఆశ్రమంలో చేరతాడు. ఆశ్రమం విషయాలను కనుక్కునే ప్రయత్నంలో మరొక పెద్ద మర్మాన్ని కనుక్కుంటాడు. మణి, డాక్టర్ కలిసి ఈ రహస్యాన్ని మరింత ఛేదిద్దామనుకుంటారు. రాత్రి పూటల కొందరు ఆగుంతకులు గుడిలోకి రహస్య ద్వారం ద్వారా ప్రవేశిస్తున్నారని, వీళ్ళే కుక్కల ద్వారా మనుషులను చంపుతున్నారని కనుక్కుంటారు. ఆ వ్యక్తులు నవపాషాణ లింగాలను వెతుకుతున్నట్టు కనుక్కొంటాడు మణి. వారి వద్ద అప్పటికే ఆరు లింగాలు దొరికినట్టూ, మరో మూడిటి కోసం వెతుకుతున్నట్టు తెలుస్తుంది. మణిని ఆ ఆగుంతకులు గుర్తించి కుక్కలను వదులుతారు. మణి కుక్కలను చంపి దొంగలను తరిమేస్తాడు. పోలీసుల దర్యాప్తు మొదలవుతుంది. అసలు నిందితుడు మణి స్నేహితుడైన వైద్యుడు అని తెలుస్తుంది. ఆ వైద్యుడు లింగాలను తీసుకొని చెన్నైకి పారిపోతూ ఉండగా లారీ గుద్ది కోమాలోకి వెళిపోతాడు. లింగాలున్న పెట్టె చెన్నైకి తరలి వెళ్ళిపోతుంది. ఇక ఆపై కథలో ఏ విధంగా ఈ లింగాలు ఒక చోట నుండి మరో చోటుకి మారతాయో అనదానిపై నడుస్తుంది. లింగాల శక్తి, ప్రాచీన హైందవ గ్రంథాల విలువలను ఇంద్రా మిగితా కథలో తెలుపుతూ కథను ముందుకు నడిపిస్తాడు.
ఇతర లింకులు
వర్గం:టెలివిజన్ కార్యక్రమాలు
తాన్యా హోప్
తాన్యా హోప్‌ దక్షిణ భారత చలనచిత్ర నటి. 2016లో వచ్చిన అప్పట్లో ఒకడుండేవాడు సినిమాతో సినిమారంగంలోకి అడుగుపెట్టింది.
జననం - విద్యాభ్యాసం
తాన్యా హోప్ 1996, సెప్టెంబరు 11న కర్నాటకలోని బెంగళూరులో జన్మించింది. ఆమె తండ్రి రవి పురవంకర వ్యాపారవేత్త. బెంగళూరులోని సేక్రేడ్ హార్ట్ గర్ల్స్ హైస్కూలులో పాఠశాల విద్యను పూర్తిచేసిన తాన్యా, ఇంగ్లాండులోని వెస్ట్‌మినిస్టర్ విశ్వవిద్యాలయంలో అంతర్జాతీయ సంబంధాల కోర్సులో గ్రాడ్యుయేషన్ చదివింది.
మోడలింగ్ రంగం
పూణేలో టియారా ట్రైనింగ్ స్టూడియోలో మోడలింగ్‌లో శిక్షణకు తీసుకున్న తాన్యా, 2015లో ఫెమినా మిస్ ఇండియా కోల్‌కతాను గెలుచుకుంది. అదే సంవత్సరం ఫెమినా మిస్ ఇండియా పోటీలో ఫైనలిస్ట్‌గా నిలిచింది.
సినిమారంగం
2016 సంవత్సరంలో అప్పట్లో ఒకడుండేవాడు సినిమాలో నిత్య పాత్రతో తెలుగు సినిమారంగంలోకి ప్రవేశించింది. ఆ తర్వాత 2017లో జగపతి బాబు నటించిన పటేల్ సర్ సినిమాలో ఏసిపి కాథరీన్ పాత్రలో నటించింది. మాడిజ్ తిరుమేని దర్శకత్వం వహించిన తడమ్ చిత్రంతో తమిళ సినిమారంగంలోకి అడుగుపెట్టి విద్యా ప్రదీప్, స్మృతి వెంకట్‌లతో పాటు ముగ్గురు హీరోయిన్లలో ఒకరుగా నటించింది. సుజయ్ కె శ్రీహరి దర్శకత్వంలో ఉపేంద్ర నటించిన తెలుగు, కన్నడ ద్విభాష చిత్రం హోమ్ మినిస్టర్ సినిమాలో జెస్సీ పాత్రలో నటించింది. పేపర్ బాయ్ సినిమాలో సంతోష్ శోభన్‌తో కలిసి నటించింది.
దర్శన్ నటించిన 51వ చిత్రం యజమానలో ప్రధానపాత్రలో నటించింది. పాట బసన్నీలో పాత్రలో కనిపించింది.
ఇతర లంకెలు
వర్గం:1996 జననాలు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:బెంగళూరు సినిమా నటీమణులు
అరుణ్ కుమార్ శర్మ
alt=Arun Kumar Sharma - Kolkata 2009-11-07 2682.JPG|thumb|అరుణ్ కుమార్ శర్మ -:2009-11-07 2682 అరుణ్ కుమార్ శర్మ భారతీయ సైటోజెనెటిస్ట్, సెల్ బయాలజిస్ట్, సైటోకెమిస్ట్, మాజీ సర్ రాష్బెహరీ ఘోస్ ప్రొఫెసర్, కోల్‌కతా విశ్వవిద్యాలయంలోని వృక్షశాస్త్ర విభాగం అధిపతి.
జీవిత విశేషాలు
అరుణ్ కుమార్ శర్మ 1924 డిసెంబరు 31న చంద్రశర్మ, షోవమోయి దంపతులకు పశ్చిమ బెంగాల్ లోని కోల్‌కతాలో జన్మించాడు.. 1939 సంవత్సరంలో "మిత్రా ఇన్స్టిట్యూషన్ లో అశుతోష్ కాలేజ్ ఆఫ్ కోలకతా విశ్వవిద్యాలయం లో, బోటనీ (B.SC)" పూర్తి చేశాడు. 1943 - 1945 లో "రాజాబజార్ సైన్స్ కాలేజీ నుండి మాస్టర్స్ డిగ్రీ (M.SC) "పూర్తి చేశాడు. 1955 లో అదే విశ్వవిద్యాలయం నుండి డాక్టర్ ఆఫ్ సైన్స్ డిగ్రీనిడాక్టర్ కూడా పొందాడు. అదే విశ్వవిద్యాలయం విశ్వవిద్యాలయం లోని Ph.d పూర్తి చేశాడు. పోస్ట్ గ్రాడ్యుయేట్ డిగ్రీ పూర్తి చేసిన తరువాత, అతను పబ్లిక్ సర్వీస్ కెరీర్ కోసం యూనియన్ పబ్లిక్ సర్వీస్ కమిషన్ పరీక్షలో ఉత్తీర్ణుడయ్యాడు.బొటానికల్ సర్వేకు ఎంపికైన ఐదుగురిలో ఒకనిగా గుర్తింపు పొందాడు. అతను ఇతడు గొప్ప శాస్త్రవేత్తగా పేరుపొందాడు. అతను 2017 జూలై 6 సంవత్సరంలో ఆరోగ్య సమస్యతో మరణించాడు.
మూలాలు
వర్గం:భారతీయ శాస్త్రవేత్తలు వర్గం:పద్మభూషణ పురస్కార గ్రహీతలు వర్గం:శాంతిస్వరూప్ భట్నాగర్ అవార్డు గ్రహీతలు వర్గం:1924 జననాలు వర్గం:2017 మరణాలు వర్గం:కోల్‌కతా వ్యక్తులు
2008 జోథ్ పూర్ తొక్కిసలాట
రాజస్థాన్ రాష్ట్రంలోని జోథ్‌పూర్ లోగల చాముండాదేవి ఆలయంలో 2008 సెప్టెంబరు 30న తొక్కిసలాట జరిగింది. ఈ సంఘటనలో 224 ప్రజలు మరణించారు, 235 కంటే ఎక్కువ మంది క్షతగాత్రులైనారు. 15వ శతాబ్దానికి చెందిన ఈ దేవాలయం ప్రధానదేవత చాముండా దేవి. ఈ దేవాలయం మెహరాంగర్ ఫోర్టు పరిథిలో ఉంది.
సుమారు 25,000 మంది హిందూ యాత్రికులు నవరాత్రి ఉత్సవాలలో మొదటి రోజు సందర్శించారు.
కారణాలు
టైమ్స్ ఆఫ్ ఇండియా కథనం ప్రకారం ఈ దేవాలయ సమీపంలో గల మెహరాంగర్ వద్ద టెర్రరిస్టు బాంబ్ బ్లాస్టు జరుగుతున్నదని స్థానిక ప్రజల కథనాలను బట్టి ఈ భక్తులలో తొక్కిసలాట జరిగింది. అయితే బి.బి.సి న్యూస్ ఛానెల్ అచ్చట గోడ కూలడం వలన తొక్కిసలాట జరిగినది అని తెలియజేసింది. ప్రత్యక్ష సాక్షుల కథనం ప్రకారం స్థానికంగా బాంబ్ ప్రేలుడు జరుగున్నదనే కథనం వినడం వల్ల యాత్రికులలో తొక్కిసలాట జరిగింది. మరికొంత మంది కథనం ప్రకారం పురుషుల వరుసలలో తోపులాట జరిగినదనీ, దీని ఫలితంగా కొంతమంది భక్తులు వరుసలలో తొక్కిసలాట ప్రారంభమై అది తీవ్రరూపంగా మారినదనీ తెలియజేసారు.
మరొక ప్రత్యక్ష సాక్షి కథనం ప్రకారం దేవాలయానికి చేరుకొనే దారి ఇరుకుగా యుండడంవల్ల, ఏమైనా ప్రమాదం జరిగినచో అత్యవసరంగా బయటుకి పోవు దారులు లేనందున ఈ సంఘటన తీవ్ర రూపం దాల్చినట్లు తెలిపారు.
తరువాతి పరిణామాలు
భారతీయ సైనికదళానికి చెందిన వైద్యులు ఇచట గల క్షతగాత్రులకు వైద్యసేవలండించే ఆపరేషన్ లో పాల్గొన్నారు. భారతీయ జనతాపార్టీ నాయకులు రాజనాథ్ సింగ్ బాధితులకు తక్షన సహాయమందిస్తున్నట్లు ప్రకటించారు.
మృతులలో చాలామంది పురుషులే ఉన్నారు. మహిళల వరుస వేరుగా ఉండడం వలన మహిళా మరణాలు అంతగా సంభవించలేదు.
ప్రతిస్పందనలు
ఉత్తరాఖండ్ ముఖ్యమంత్రి బి.సి.చందూరి, గవర్నర్ బి.ఎల్.జోషీ చాముండీ దేవి ఆలయంలో జరిగిన సంఘటనకు సానుభూతి తెలిపారు. ఖండూరి రాష్ట్రంలోని 13 జిల్లాల మెజిస్ట్రేట్లను మతమరమైన ప్రాంతాలలో ప్రత్యేక యేర్పాటు;ఉ చేయాలని సూచించారు.
ఇతర లింకులు
వర్గం:భారతదేశంలో మానవ తొక్కిసలాటలు వర్గం:2008 వర్గం:సంఘటనలు
జంగా కృష్ణమూర్తి
జంగా కృష్ణమూర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన గురజాల నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించి ప్రస్తుతం ఆంధ్రప్రదేశ్ శాసనమండలి సభ్యుడిగా ఉన్నాడు.
జననం, విద్యాభాస్యం
జంగా కృష్ణమూర్తి ఆంధ్రప్రదేశ్ రాష్ట్రం, గుంటూరు జిల్లా, దాచేపల్లి మండలం, గామాలపాడు గ్రామంలో 04 జూన్ 1958లో పెద్ద వీరయ్య, వీరమ్మ దంపతులకు జన్మించాడు. ఆయన మాచెర్ల లోని ఎస్.కె.బి.ఆర్ ప్రభుత్వ డిగ్రీ కళాశాల నుండి 1984లో బి .కామ్ పూర్తి చేశాడు.
రాజకీయ జీవితం
జంగా కృష్ణమూర్తి తెలుగుదేశం పార్టీ ద్వారా రాజకీయాల్లోకి వచ్చి 1988లో గామాలపాడు సర్పంచ్‌గా ఎన్నికయ్యాడు. ఆయన తరువాత కాంగ్రెస్ పార్టీలో చేరి 1999లో జరిగిన అసెంబ్లీ ఎన్నికల్లో గురజాల నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి యరపతినేని శ్రీనివాస రావు పై 64035 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 2004లో రెండోసారి ఎమ్మెల్యేగా గెలిచి, తిరుమల తిరుపతి దేవస్థానం పాలకవర్గం సభ్యుడిగా పని చేశాడు. జంగా కృష్ణమూర్తి వై.యస్. రాజశేఖరరెడ్డి మరణాంతరం కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి 2014 అసెంబ్లీ ఎన్నికల్లో వైఎస్ఆర్సీపీ తరఫున పోటీ చేసి తెలుగుదేశం పార్టీ అభ్యర్థి యరపతినేని శ్రీనివాస రావు చేతిలో ఓడిపోయాడు.
జంగా కృష్ణమూర్తి వైఎస్ఆర్ కాంగ్రెస్ పార్టీ బీసీ సంఘం అధ్యయన కమిటీ ఛైర్మన్‌గా, వైఎస్ఆర్‌సీపీ బీసీ విభాగం రాష్ట్ర అధ్యక్షుడిగా, వైఎస్సార్ కాంగ్రెస్ పార్టీ కేంద్రపాలక మండలి సభ్యుడిగా పార్టీలో వివిధ హోదాల్లో పని చేశాడు. ఆయనఆంధ్రప్రదేశ్ శాసనమండలి కి 2019లో ఎమ్మెల్యే కోటా స్థానాలకు జరిగిన ఎన్నికల్లో వైఎస్ఆర్ కాంగ్రెస్ పార్టీ అభ్యర్థిగా పోటీ చేసి ఎమ్మెల్సీగా ఎన్నికయ్యాడు.
మూలాలు
వర్గం:1958 జననాలు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసనమండలి సభ్యులు
ముకుల్ రాయ్
ముకుల్ రాయ్ పశ్చిమ బెంగాల్ కు చెందిన రాజకీయ నాయకుడు. ఆయన యూపీఏ హయాంలో మన్మోహన్ సింగ్ మంత్రివర్గంలో రైల్వేశాఖ మంత్రిగా పని చేశాడు.
రాజకీయ జీవితం
ముకుల్ రాయ్ యూత్ కాంగ్రెస్ ద్వారా రాజకీయాల్లోకి వచ్చాడు. ఆయన 1998లో స్థాపించిన తృణమూల్ కాంగ్రెస్ పార్టీ వ్యవస్థాపకుల్లో ఒక్కడు. ఆయన 2001లో జరిగిన అసెంబ్లీ ఎన్నికల్లో పోటీ చేసి ఓడిపోయాడు. ముకుల్ రాయ్ 2006లో రాజ్యసభ సభ్యుడిగా ఎన్నికై యూపీఏ హయాంలో మన్మోహన్ సింగ్ మంత్రివర్గంలో 2009లో రేవులు, నౌకాయానం, జలరవాణా శాఖ మంత్రిగా, రైల్వేశాఖ సహాయ మంత్రిగా అనంతరం 20 మార్చి 2012 నుండి 21 సెప్టెంబర్  2012 వరకు రైల్వేశాఖ మంత్రిగా వివిధ హోదాల్లో పని చేశాడు.
ముకుల్‌ రాయ్‌ పార్టీ వ్యతిరేక కార్యకలాపాలకు పాల్పడుతున్నందుకు తృణమూల్ కాంగ్రెస్ పార్టీ నుండి ఆరేళ్లపాటు బహిష్కరణకు గురయ్యాడు. ఆయన తనపై పార్టీ వేటు వేసిన మరుక్షణమే రాజ్యసభ సభ్యత్వానికి, పార్టీ ప్రాథమిక సభ్యత్వానికి రాజీనామా చేశాడు. ముకుల్‌ రాయ్‌ 2017 నవంబరులో భారతీయ జనతా పార్టీ లో చేరి బీజేపీ పార్టీ జాతీయ ఉపాధ్యక్షుడిగా నియమితుడయ్యాడు. ఆయన 2017, 2021లో జరిగిన అసీంబ్లీ ఎన్నికల్లో బీజేపీ తరపున కృష్ణానగర్ (ఉత్తర) నియోజకవర్గం నుండి పోటీ చేసి వరుసగా రెండుసార్లు ఎమ్మెల్యేగా గెలిచి, శాసనసభలో పబ్లిక్ అకౌంట్స్ కమిటీ ఛైర్మన్‌గా నియమితుడయ్యాడు. ముకుల్ రాయ్ 2021 జూన్ 11న బీజేపీని వీడి తృణమూల్ కాంగ్రెస్ పార్టీలో చేరాడు.
మూలాలు
వర్గం:1954 జననాలు వర్గం:పశ్చిమ బెంగాల్ వ్యక్తులు వర్గం:పశ్చిమ బెంగాల్ శాసన సభ్యులు
లలితకళల అకాడమీ
చిత్రలేఖనం, శిల్పం మొదలైన కళలను అభివృద్ధి పరచుటకై ఆంధ్ర ప్రదేశ్ రాష్ట్ర ప్రభుత్వం 1961లో దీనిని స్థాపించింది. పేరొందిన శిల్పకారులను, చిత్రకారులను సత్కరించి వారిని ప్రోత్సహించడం, ఈ కళలకోసం పరిశోధన నిర్వహించడం, ఈ కళలపై అధ్యయనం చేసే వారికి వనరులు సమకూర్చడం వంటివి ఈ సంస్థ నిర్వహిస్తుంది. వివిధ లలిత కళాసంస్థల మధ్య సమన్వయం సాధించుట, శిథిలమౌతున్న అకాడమీలను పునరుద్దరించుట దీని యొక్క ఇతర బాధ్యతలు.
మూలాలు
వర్గం:ఆంధ్రప్రదేశ్ అకాడమీలు
బాల్ వాల్వు
బాల్ వాల్వు అనేది ఒక కవాటం.కవాటం అనగా ఏదైన పైపులో/గొట్టంలో ద్రవ, వాయు పదార్థాల ప్రవాహాన్నిపూర్తిగా ఆపునది, లేదా ప్రవాహా వేగాన్ని, పరిమాణాన్ని తగ్గించి ప్రవహింప చేయు పరికరం లేదా ఉపకరణం. కవాటాలను ఆంగ్లంలో వాల్వు (valve) అంటారు.బాల్ వాల్వు కూడా అటువంటి ఒక నియంత్రణ కవాటం. వాల్వులను వాటి ఆకృతి పరంగా, అవి పనిచేయు విధానంగా పలు రకాలుగా వర్గీకరణచేసారు. బాల్ వాల్వులో ప్రవాహాన్ని ఆపు లేదా నియంత్రణ చేయు వాల్వుభాగం గోళాకారంగా బంతి వలె వుండటం వలన ఈ రకపు వాల్వులను బాల్ వాల్వులు అంటారు.బాల్ బాడీని కాస్ట్ ఐరన్ లేదా కాస్ట్ స్టీలు లేదా స్టెయిన్ లెస్ స్టీలు లేదా ఇతర లోహాలతో లేదా ప్లాస్టికులతో చేస్తారు. బాల్ వాల్వు పూర్తిస్థాయి ప్రవాహ కవాటంగా, ప్రవాహ వేగాన్ని, పీడనాన్ని నియంత్రించి పంపే నియంత్రణ కవాటంగాను పని చేయును.
గ్లోబ్, బాల్ వాల్వు కున్న తేడా
వాల్వును తెరచి వున్న స్థితిలో బాల్ యొక్క రంధ్రం, బాడీ రెండు రంధ్రాలు ఒకే సరళమైనరేఖలో వుండును. కాని గ్లోబ్ వాల్వులో ప్రవాహం పైపు రంధ్రంలో సమాంతర ప్రవేశించి, వాల్వు డిస్కు వద్ద ప్రవాహం నిలువుగా పైకి వెళ్ళి (90°డిగ్రీలు) తిరిగా మామూలుగా పైపుకు సమాంతరంగా బయటకు వచ్చును.అందువలన గ్లోబ్ వాల్వులో ప్రవాహ పీడన నష్టం ఎక్కువ. కాని బాల్ వాల్వులో బాల్ ను పూర్తిగా తెరసినపుడు వాల్వులోద్రవం లేదా వాయువు సరళరేఖ మార్గంలోనే ప్రవహించడంవలన ప్రవాహపీడనం, త్వరణంలో మార్పు వుండదు>.
బాల్ వాల్వు
వాల్వులోని భాగాలు
బాడీ
వాల్వులోకి ఈ బాడీలో బాల్ అమర్చబడి వుండును. బాడీ 180° డిగ్రీల కోణంలో సరళరేఖమార్గంలో రెండు రంధ్రాలను కల్గి వుండును.ఒకటి ప్రవేశ మార్గం కాగా మరికటి నిర్గమ మార్గం.బాడీ మధ్య భాగంలో బాల్ ను అమర్చుటకు తగిన సైజులో రంధ్రం వుండును.బాల్ మృదువుగా అటునిటు కదులుటకు బాడీకి నిలువుగా టెఫ్లాన్ తో చేసిన రెండు వాల్వు సిటింగు రింగులు వుండును. బాడీ చివరలందు ఫ్లాంజి వుండును.లేదా లోపలవైపు మరలు వుండును.
బాల్ సిటింగు రింగులు
ఇవి వాల్వు బాడిలో బాల్ ఉపరితలానికి ఇరుపైపుల వుండేలా బిగించబడి వుండును. వీటిని సాధారణంగా టెప్లాన్ పదార్థంతో చేస్తారు.ఇవి కంకణ ఆకారంలో గుండ్రంగా, లోపలి అంచులు బాల్ ఉపరితల గోళాకారానికి సరిపడా లోపలి నొక్కబడి వుండి, బాల్ కున్న రంధ్రం సైజులో లోపలి వ్యాసం కల్గి వుండును. సిటింగు రింగులవలన బాల్ తక్కువ ఘర్షణతో సులువుగా తిరుగును.
కాడ(stem)
ఇది వాల్వులో మరో ప్రధాన అంగం.కాడ బాల్‌ను బాడిలో కావాల్సిన కోణంలో తిప్పు స్తూపాకార లోహకడ్డీ.గ్లోబ్ వాల్వు టూవే వాల్వు (ద్విమార్గ కవాటం) అంటారు.అనగా వాల్వుకు ఒకవైపు నుండి (బాడీలోకి) పరవేశింఛి దానికి ఎదురుగా వున్న రంధ్రం ద్వారా పయనించును.కాని బాల్ వాల్వు కేవలం ద్విమార్గ కవాటంగా మాత్రమే కాకుండా త్రిమార్గ కవాటంగా కుడా పనిచేయును. అనగా ద్విమార్గ విధానంలో 180°డిగ్రీల కోణంలో ప్రవహించగా, త్రిమార్గ కవాటంలో 180° డిగ్రీల కోణంలో, 90°డిగ్రీల కోణంలో ప్రవహించును. వాల్వు గోళాకారం T ఆకారంలో రంధ్రాన్ని కల్గి వుండును.
బోనెట్
ఇది వాల్వును తెరచినపుడు బాడీకి, కాడకు మధ్యనున్న సన్నని ఖాలీ గుండా ప్రవహించు ద్రవ లేదా వాయు పదార్థాలు బయటికి కారకుండ నిరోధించును.ఈ బోనెట్, కాడ మధ్యఖాలీలో టెప్లాన్ రింగు వుండీ దాని మీద వాచరు బిగింపబడి వుండును.
పిడి/హ్యాండిల్(handle)
ఇది కాడ పైభాగన బింగించబడి వుండూను.ఈ పిడి లేదా హ్యాండిల్ ను 90°డిగ్రీల కోణంలో తిప్పిన తెరచు కొనును.తిరిగి 90°డిగ్రీల కోణంలో వెనక్కి తిప్పిన వాల్వు మూసుకొనును.ద్వి మార్గ వాల్వులో 0-90°డిగ్రీల కోణంలో మధ్య ఎదో కోణంలో వుంచిన బాల్ పాక్షికంగా తెరచుకొని వుండును.త్రిమార్గ వాల్వులో బాలు/గోళాన్ని పాక్షికంగా తెరచి వుంచుటకు సాధ్యం కాదు. ఈ పిడి అనేది మూడు రకాలు
బాల్/కందుకం యొక్క రంధ్రం పరిమాణాన్ని బట్టి వాల్వు వర్గీకరణ
వాల్వు యొక్క బాల్/చెండుకు మధ్యలో వున్న రంధ్రం కొలత ఆధారంగా బాల్ వాల్వులు మూడు రకాలుగా ఉన్నాయి.
ఫుల్ పోర్ట్ బాల్ వాల్వు
ఈ రకపు బాల వాల్వును ఫుల్ బోర్ వాల్వు అని కూడా అంటారు.ఈ రకపు వాల్వులో బాల్ యొక్క లోపలి రంధ్రవ్యాసం/బెజ్జం వ్యాసం, వాల్వు బిగించు పైపు/గొట్టం యొక్క అంతర్గత వ్యాసానికి సమానంగా వుండును. ఈ రకపు వాల్వులలో ప్రవాహ పీడన, ఘర్షణ నష్టం చాలా తక్కువగా వుండును.ఈ రకపు వాల్వులను రసాయన, పెట్రోకేమికల్, పెట్రోలియం శుద్ధీకరణ పరిశ్రమలలో వాడెదరు
రెడ్యుస్డ్ పోర్ట్ బాల్ వాల్వు
ఇందులో బాల్ లోపలి రంద్ర వ్యాసం, దానిని బిగించు గొట్టం యొక్క లోపలి వ్యాసం కన్న కొంచెం తక్కువగా వుండును. ద్రవ లేదా వాయు ప్రవాహ మార్గం తగ్గడం వలన దీని వలన ప్రవాహ పరిమాణం తగ్గును.
వి-(V) పోర్ట్ బాల్ వాల్వు
ఈ రకపు వాల్వులో నియంత్రణ చేయు బాల్ లేదా బాల్ సిటింగు (పీఠం) ఆంగ్ల అక్షరం V లా వుండును. ఈ రకపు వాల్వులను నియంత్రణ వాల్వులు అంటారు. ప్రవాహ వేగం అవసరమైన చోట ఈ వాల్వులను ఉపయోగిస్తారు.వీటిని ద్రవ పదార్థాలకన్న వాయు పదార్థాలలో ప్రసరణకు ఎక్కువ ఉపయోగిస్తారు ..
వాల్వుబాడీ నిర్మాణం, జోడింపు ఆధారంగా వాల్వుల వర్గీకరణ
బాల్ వాల్వుల బాడీ నిర్మాణం, వాటి జోడించు విధానాన్ని బట్టి మూడు, నాలుగు రకాలుగా విభజించారు
ఒన్ పీస్ బాల్ వాల్వు/అఖండ బాడీ బాల్ వాల్వు
ఒన్ పీస్ బాల్ వాల్వు అనగాబాడీ, దాని ఫ్లాంజీలు ఒకే భాగంగా నిర్మించిన వాల్వు.
టూ పీస్ బాల్ వాల్వు/ద్విఖండ బాల్ వాల్వు
టూ పీస్ బాల్ వాల్వుఅనగా రెండు భాగాలుగా తయారయి జోడింప బడిన వాల్వు.ఇందులో బాల్ వుండే భాగం ఒక ఫ్లాంజీ వున్న గొట్తం ఒక ముక్కగా, ప్లాంజితో వున్న ముక్క మరో భాగంగా వుండూను.రెండింటిని బోటు, నట్టు ద్వారా అనుసంధానం చేస్తారు.
మూలాలు/ఆధారాలు
వర్గం:పరికరాలు వర్గం:కవాటాలు
నీలం షిర్కే
నీలం షిర్కే, మరాఠీ నాటకరంగ, టివి, సినిమా నటి. జీ మరాఠీలో వదల్వత్, అసంభవ్, సాహెబ్ బీబీ ఆనీ మి వంటి సీరియల్స్‌లో నటించి గుర్తింపు పొందింది. మై మరాఠీ, స్టార్ ప్రవా, డిడి సహ్యాద్రి, ఈటివి మరాఠీ వంటి టెలివిజన్ ఛానెల్‌లలో కూడా నటించింది.
కళారంగం
కళాశాలలో చదువుతున్న రోజుల్లోనే మరాఠీ ఏకపాత్రాభినయంతో నటించింది. ఆ తరువాత నాటకాల వైపు అడుగుపెట్టింది. టెలివిజన్ సీరియల్స్, సినిమాల్లో నటించింది. పచ్చడ్లేల సినిమాతో గుర్తింపు పొందింది. మరాఠీ సీరియల్ అసంభవ్‌లో కూడా నటించింది. మరాఠీ సీరియల్ వదల్వాత్ (2003–2007)లో విశాఖ పాత్రకు, మరాఠీ కామెడీ సీరియల్ సాహెబ్ బీబీ ఆనీ మే (2004-2006)లో భక్తి పాత్రకు కూడా ప్రసిద్ది చెందింది. ఝక్ మర్లీ బైకో కేలీ, చింగి సినిమాలలో నటించి, విమర్శకుల ప్రశంసలు అందుకుంది.
బయటి లింకులు
వర్గం:జీవిస్తున్న ప్రజలు వర్గం:మరాఠీ సినిమా నటీమణులు వర్గం:టెలివిజన్ నటీమణులు
మాడ్గులపల్లి మండలం
మాడ్గులపల్లి మండలం, తెలంగాణ రాష్ట్రం, నల్గొండ జిల్లాకు చెందిన మండలం.
ఇది సమీప పట్టణమైన మిర్యాలగూడ నుండి 18 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం మిర్యాలగూడ రెవెన్యూ డివిజను లో భాగం. పునర్వ్యవస్థీకరణకు ముందు ఇది నల్గొండ డివిజనులో ఉండేది.ఈ మండలంలో 21  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం మాడ్గులపల్లి.
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 221 చ.కి.మీ. కాగా, జనాభా 36,488. జనాభాలో పురుషులు 18,322 కాగా, స్త్రీల సంఖ్య 18,166. మండలంలో 9,883 గృహాలున్నాయి.
2016 లో ఏర్పడిన కొత్త మండలం
లోగడ మాడ్గులపల్లి  గ్రామం నల్గొండ రెవెన్యూ డివిజను పరిధిలోని తిప్పర్తి మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మాడుగుల పల్లె గ్రామాన్ని నూతన మండల కేంద్రంగా, మిర్యాలగూడ రెవెన్యూ డివిజను పరిధి క్రింద 1+20 (ఇరవైఒక్క) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
మండలం లోని గ్రామాలు
గమనిక:నిర్జన గ్రామాలు ఒకటి పరిగణనలోకి తీసుకోలేదు
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
పేరాయపాలెం
పేరాయపాలెం బాపట్ల జిల్లా అద్దంకి మండలానికి చెందిన రెవెన్యూయేతర గ్రామం.
గ్రామ పంచాయితీ
2013 జూలైలో ఈ గ్రామ పంచాయతీకి నిర్వహించిన ఎన్నికకలో శ్రీ యానం రామాంజనేయులు, సర్పంచిగా ఎన్నికైనారు. ( ఈనాడు ప్రకాశం/అద్దంకి; 2015, సెప్టెంబరు-10; 2వపేజీ.)
వ్యవసాయం, సాగునీటి సౌకర్యం
ఈ గ్రామంలో 2008లో రు. 1.3 కోట్ల నాబార్డ్ నిధులతో శ్రీ లక్ష్మీనరసింహ ఎత్తిపోతల పథకం ఏర్పాటయినది. పేరాయపాలెం గ్రామానికి ఆనుకొని, నిత్యం నిండుకుండలా ప్రవహించే దోర్నపు వాగుపై ఈ పథకాన్ని ఏర్పాటు చేసారు. దీని ద్వారా 500 ఎకరాలకు సాగు నీరు అందించాలని లక్ష్యం. ఈ పథకం పూర్తి స్థాయిలో వినియోగంలోకి వస్తే, పేరాయపాలెంతో పాటు ధేనువకొండ గ్రామాల భూములు గూడా సస్యశ్యామలం అవుతాయి. దోర్నపు వాగు అంచున, పంపు హౌస్ నిర్మించి 70 హెచ్.పి. సామర్ధ్యంగల 3 విద్యుత్తు పంపు సెట్లను అమర్చారు. ఈ పథకం నుండి ఒక కిలోమీటరు దూరం పొడవున ప్రధాన కాలువ నిర్మించారు. దీనికి అనుసంధానంగా, వ్యవసాయ భూములకు సాగునీరు సరఫరా చేసెటందుకు అవసరమైన చిన్నకాలువలు ఏర్పాటు చేసారు. ఇది రెండేళ్ళపాటు రైతులకు అడపాదడపా ఉపయోగపడింది. తరువాత ఈ పథకం మూలన పడినది.
శ్రీ లక్ష్మీ నరసింహస్వామివారి ఆలయం
పేరాయపాలెం గ్రామంలో కొండపై వేంచేసియున్న ఈ ఆలయంలో, ప్రతి సంవత్సరం వైశాఖ పౌర్ణమికి స్వామివారి కళ్యాణం వైభవంగా నిర్వహించెదరు. [2]
ఖుటులున్
thumb|ఒగెడై కుటుంబానికి నాయకుడైన కైదుకు చెందిన టమ్ఘా స్టాంపు చిత్రం. ఖుటులున్ (1260 – 1306), ప్రముఖ మంగోలియన్ రాజు కైదు కుమార్తె. ఈమెను ఐగైర్నే,  ఆయురుగ్, ఖోటొల్ సాగన్, ఆయ్ యారుక్ (చంద్ర కిరణాలు అని అర్ధం) అని కూడా పిలుస్తారు. కుబ్లై ఖాన్ సోదర కుమార్తె ఈమె. ఖుటులున్ సైనిక వ్యూహాల అంటే ఆమె తండ్రికి ఎంతో నమ్మకం. మార్కోపోలో, రషీద్ ఆల్-దిన్ లు ఈమె గురించి  తమ పుస్తకాల్లో రాసుకున్నారు.
జీవితం
1260వ సంవత్సరంలో జన్మించారు ఖుటులున్. పడమర మంగోలియా నుంచి ఆక్సస్ వరకు, ఇటు మధ్య సైబీరియా నుంచి భారతదేశం వరకు విస్తరించి ఉన్న మధ్య ఆసియా ప్రాంతానికి 1280 కల్లా ఆమె తండ్రి కైదు శక్తివంతమైన పాలకునిగా ఉన్నారు.
మార్కో పోలో ప్రకారం ఖుటులున్ మంచి యోధురాలు. డేగ కోడిని ఎత్తుకుపోయినంత సులభంగా ఈమె కూడా శత్రువుల శ్రేణుల్లో దూరి బంధీలను ఎత్తుకురాగలదు అని మార్కో అభిప్రాయం. ఎన్నో యుద్ధాల్లో తండ్రికి సాయపడ్డారు ఖుటులున్. ముఖ్యంగా ఆమె దాయాది సోదరుడు యాన్ వంశానికి చెందిన గ్రేట్ ఖాన్ - కుబ్లై (1260-94) పై చేసిన యుద్ధంలో ఆమె సహకారం కైదుకు ఎంతగానో ఉపయోగపడింది.
తనను పెళ్ళి చేసుకోవాలనుకునే వారు తనను కుస్తీలో ఓడించాలి. ఓడించలేని పక్షంలో తమ గుర్రాన్ని ఆమెకు వదులుకోవాల్సి వస్తుంది అని ఆమె ప్రకటించింది. అలా ఆమె 10,000 గుర్రాలను సంపాదించడం విశేషం.
ఆమె భర్త గురించి సరైన ఆధారాలు లభించడంలేదు. కొందరు చరిత్రకారుల ప్రకారం ఖుటులున్ తండ్రిని చంపేందుకు వచ్చిన ఒక యువకుణ్ణి బంధించిన ఆమె, అతణ్ణి ప్రేమించారనీ, తరువాత వివాహం చేసుకున్నారు. మరికొందరు చోరోస్ వంశానికి చెందిన రాజును వివాహం చేసుకున్నారని వాదిస్తారు. రషీద్ ఆల్-దిన్ తన పుస్తకంలో ఖుటులున్ గురించి రాస్తూ పర్షియాకు చెందిన మంగోల్ రాజు ఘజన్ ను ఆమె ప్రేమించారని వివరించారు.
కైదుకు తన పిల్లందరిలోకీ ఖుటులున్ అంటే చాలా ఇష్టం. రాజకీయాల గురించి అన్ని రకలా సలహాలూ, సహాయాలూ ఆమె నుంచే ఎక్కువగా తీసుకునేవారు ఆయన. 1301లో ఆయన చనిపోవడనికి ముందు చాలాసార్లు తన తరువాత ఖనటే రాజ్యానికి ఖుటులున్ నే రాణిని చేయాలని ప్రయత్నించారు. మిగిలిన బంధువుల  ఒత్తిడి వల్ల ఆయన కోరిక నిజం కాలేదు. ఆమె తండ్రి చనిపోయినపుడు ఖుటులున్ ఒక సోదరుడు ఓరస్ తో కలసి తండ్రి శవాన్ని కాపాడారు. తన సోదరులు చాపర్, బంధువు దువ్వా వంటి వారు అధికారంలోకి రావడానికి ఆమె నిరాకరించడంతో, ఆమెను వారు ఎంతో వ్యతిరేకించారు.
సంస్కృతిలో ఖుటులున్ జాడలు
thumb|ఖుటులున్ చిత్రం ఎన్నో ఇటలీ, పర్షియన్ నాటకాల్లో ఉండే టురండాట్ అనే పాత్రకు ఖుటులున్ వ్యక్తిత్వమే ప్రేరణ. మంగోల్ సంస్కృతిలో ఆమె ప్రఖ్యాత యోధురాలిగా ఇప్పటికీ ప్రసిద్ధురాలు. ప్రేమకు లొంగిపోయే మహిళగా ఆమె గురించి చెప్పుకుంటారు. మంగోల్ ప్రజలు ఖుటులున్ గురించి ఎంతో గర్వంగా చెప్పుకుంటారు.
మూలాలు
<div class="reflist columns references-column-count references-column-count-2" style="-moz-column-count: 2; -webkit-column-count: 2; column-count: 2; list-style-type: decimal;">
వర్గం:మంగోలియా
రాధ (అయోమయ నివృత్తి)
రాధ హిందూ పురాణాలలో శ్రీకృష్ణుని ప్రియురాలు.
పడేసావే
పడేసావే 2016లో విడుదలైన తెలుగు సినిమా. అయాన్ క్రియేష‌న్స్ బ్యానర్ పై సబీహా సుల్తానా నిర్మించిన ఈ సినిమాకు చునియా దర్శకత్వం వహించింది. కార్తీక్ రాజు, నిత్యాశెట్టి, శామ్ ప్రధాన పాత్రల్లో నటించిన ఈ సినిమా ఫిబ్రవరి 26, 2016న విడుదలైంది.
కథ
కార్తీక్ (కార్తీక్ రాజు), నిహారిక (నిత్యాశెట్టి) చిన్ననాటి నుంచి స్నేహితులు. స్వాతి (శామ్) నిహారికకు క్లోజ్ ఫ్రెండ్. నిహారిక కార్తీక్‌ను ప్రేమిస్తుంటుంది. కార్తీక్ మాత్రం నిహారికను ఫ్రెండ్‌గానే చూస్తాడు. నిహారిక ఫ్రెండ్ స్వాతిని కార్తీక్ లవ్ చేస్తాడు. కానీ స్వాతికి అప్పటికే నిశ్చితార్థం అయిపోయిన స్వాతిని ప్రేమించి తనను ఇంప్రెస్ చేయాలని చూస్తుంటాడు. ఈ క్రమంలో కార్తీక్ చివరికి ఎవరికీ దగ్గరవుతాడు ? అనేదే మిగతా సినిమా కథ.
చెంగల్పట్టు రైల్వే స్టేషను
చెంగల్పట్టు జంక్షన్ రైల్వే స్టేషన్ చెన్నై సబర్బన్ రైల్వే వ్యవస్థ యొక్క దక్షిణ విభాగం యొక్క చెంగల్పట్టు పట్టణంలో నెలకొని ఉంది. ఈ స్టేషన్ భారతీయ రైల్వే యొక్క దక్షిణ రైల్వే జోన్ యొక్క చెన్నై రైల్వే డివిజన్ పరిధినందు పనిచేస్తుంది. అధికారికంగా దీని కోడ్ సిజిఎల్
చరిత్ర
ఈ స్టేషను వద్ద గల రైలు మార్గములు (పంక్తులు) తాంబరం-చెంగల్పట్టు విభాగం విద్యుద్దీకరణతో పాటుగా, 1965 జనవరి 9 న విద్యుద్దీకరణ చేశారు.
స్థానం, లేఅవుట్
చెంగల్పట్టు రైల్వే స్టేషను, కోలావవి సరస్సు ఒడ్డున, చెంగల్పట్టు నగరం నడిబొడ్డున ఉంది. ఇది ఎస్‌హెచ్-58 మీద ఉంది. ఈ రైల్వే స్టేషను ప్రధాన ప్రవేశద్వారం వద్ద 'టిఎన్‌ఎస్‌టిసి ', 'మొఫుస్సిల్ ' బస్ టెర్మినల్స్ వద్ద ఉంది. చెంగల్పట్టు రైల్వే స్టేషను వెలుపల పెరియార్ జ్ఞాపకార్ధం విగ్రహం కూడా ఉంది. ఈ స్టేషను చెన్నై - విల్లుపురం రైలు మార్గము, మరొక రైలు మార్గము అరక్కోణం - చెంగల్పట్టు రైలు మార్గము లోని భాగం. ఈ స్టేషనుకు సమీపంలోని విమానాశ్రయం, నగరం నుండి దాదాపు 42 కిలోమీటర్ల దూరంలో ఉన్న చెన్నై అంతర్జాతీయ విమానాశ్రయం ఉంది.
ట్రాఫిక్
చెన్నై - విలుప్పురం రైలు మార్గములో చెంగల్పట్టు జంక్షన్ కేంద్రంగా ఉంది. చెన్నై నుండి దక్షిణానకు బయలుదేరిన ప్రతి రైలు ఈ జంక్షన్ ద్వారా వెళ్ళవలసి ఉంటుంది. అందువల్ల భారతీయ రైల్వేలు లోని రద్దీగా ఉన్న రైల్వే స్టేషన్లలో ఇది ఒకటి. క్రింద సూచించినవి రైళ్లు ఈ రైల్వే స్టేషను ద్వారా నడుస్తున్నాయి.
ప్యాసింజరు సేవలు
కింది రైళ్లు స్టేషను వద్ద నిలుచుట లేదు:
సబర్బన్ ట్రాఫిక్
చెన్నై వైపుకు స్టేషన్ నుండి రాకపోకలుకు అనేక సబర్బన్ రైళ్ళు నడుస్తాయి. చెన్నై సబర్బన్ రైల్వే యొక్క సౌత్, సౌత్-వెస్ట్ మార్గాలలో ఈ స్టేషన్ ప్రధాన ప్రాముఖ్యతను కలిగి ఉంది.
బయటి లింకులు
వర్గం:చెన్నై రైల్వే డివిజను వర్గం:కాంచీపురం జిల్లా రైల్వే స్టేషన్లు వర్గం:చెన్నై సబర్బన్ రైల్వే స్టేషన్లు వర్గం:తమిళనాడు జంక్షన్ రైల్వే స్టేషన్లు వర్గం:దక్షిణ రైల్వే జోన్ వర్గం:భారతీయ రైల్వేలు
ఇండియన్ ఇన్‌స్టిట్యూట్ ఆఫ్ టెక్నాలజీ గౌహతి
ఇండియన్ ఇన్‌స్టిట్యూట్ ఆఫ్ టెక్నాలజీ గౌహతి (ఐఐటీ గౌహతి) అస్సాం రాష్ట్రంలోని గౌహతిలో ఉంది. ఈ విశ్వవిద్యాలయ ఇంజినీరింగ్‌, టెక్నాలజీ విద్యాసంస్థ. భారత ప్రభుత్వం చేత స్థాపించబడిన ఆరవ ఇండియన్ ఇన్స్టిట్యూట్ ఆఫ్ టెక్నాలజీ, జాతీయ ప్రాముఖ్యత గల సంస్థగా గుర్తింపు పొందింది. ఐఐటి గువహతిని ఇన్స్టిట్యూట్ ఆఫ్ నేషనల్ ఇంపార్టెన్స్ గా భారత ప్రభుత్వం అధికారికంగా గుర్తించింది.
చరిత్ర
ఐఐటి గువహతి 1985లో  ఆల్ అస్సాం స్టూడెంట్స్ యూనియన్, భారత ప్రభుత్వాల మధ్య ఒప్పందం చేసిన తరువాత అస్సాంలో ఐఐటి గువహతిని ఏర్పాటు చేసారు దీని మూలంగా అస్సాంలో విద్యావిధానంలో మార్పులకు ప్రత్యేకంగా ఐఐటి ముఖ్య కారణం అయింది.
క్యాంపస్
బ్రహ్మపుత్రలోని ఉత్తర ఒడ్డున వున్నా గౌహతి పట్టణం అమింగావ్‌లో ఐఐటి గువహతి ప్రాంగణం. భారతదేశంలో అత్యంత అందమైన క్యాంపస్‌గా గుర్తింఫు ఉంది.
విభాగాలు
thumb| బ్రహ్మపుత్ర నది ఒడ్డున అకాడెమిక్ కాంప్లెక్స్ ఐఐటి గువహతిలో కింది విభాగాలను కలిగి ఉంది:
విద్యా కేంద్రాలు
ఐఐటి గువహతి ఐదు విద్యా కేంద్రాలకు నిలయం.
అదనపు కేంద్రాలు
ఐఐటి గువహతి ఐదు విద్యా కేంద్రాలకు నిలయం.
బాహ్య లింకులు
వర్గం:Coordinates on Wikidata వర్గం:హిందీ భాషా పాఠాన్ని కలిగి ఉన్న వ్యాసాలు
మా‌హె
మాహే, భారత కేంద్రపాలిత ప్రాంతం పుదుచ్చేరిలోని,మాహే జిల్లాకు చెందిన ఒక చిన్న పట్టణం.దీనిని మయ్యాజి అని కూడా పిలుస్తారు.ఇది మాహే నది ముఖద్వారం వద్ద ఉంది.దీనికి సమీపంలో కేరళ రాష్ట్రం ఉంది. దీనికి మూడు వైపులా కన్నూర్ జిల్లా,ఒక వైపు కోజికోడ్ జిల్లాలు ఉన్నాయి.గతంలో ఫ్రెంచ్ భారతదేశంలో భాగమైన మాహే ఇప్పుడు కేంద్రపాలిత ప్రాంతమైన పుదుచ్చేరిలోని నాలుగు జిల్లాల్లో ఒకటైన మాహే జిల్లాలో పురపాలక సంఘంగా ఉంది.పుదుచ్చేరి శాసనసభలో మాహే నియోజక వర్గం నుండి ఒక ప్రతినిధి ఉన్నాడు.
శబ్దవ్యుత్పత్తి శాస్త్రం
మాహే లేదా మాహే అనే పేరు మయ్యాజి నుండి వచ్చింది.ఈ పేరు స్థానిక నదికి, ఆ ప్రాంతానికి మలయాళ భాషలోమయ్యాజి అనే పేరు వాడుకలోకి వచ్చింది.1720 ప్రారంభకాలంలో ఫ్రెంచ్ పత్రాలలో కనిపించే అసలు ఉచ్చారణ పదం భౌగోళిక నిఘంటువు ప్రకారం దాని పత్రాలు, పటాలలో19 వ శతాబ్దం వరకు కనిపించే ఉచ్చారణ పదం మాయే, తరువాత మేయే,ఆతరువాత ఈ పట్టణం పేరు బెర్ట్రాండ్ ఫ్రాంకోయిస్ మాహే డి లా బౌర్డోనాయిస్ (1699-1753) గౌరవార్థం "మాహే"గా మారింది'' అనే నమ్మకం. తరువాత భారతదేశంతో అతని అనుబంధం 1741లో మాయను స్వాధీనం చేసుకోవడంతో సహా ఖ్యాతిచెంది మంచి భాగస్వామ్యం పొందింది.
ఆ సమయంలో లా బౌర్డోనాయిస్ పాత్రను గుర్తించి 1726 లో నగరాన్ని తిరిగి స్వాధీనం చేసుకున్న యాత్ర నాయకుడు మాహే ఉచ్చారణను అధికారికంగా స్వీకరించారని మరొక వాదన కూడా ఉంది. లా బౌర్డోనాయిస్ కుటుంబ పేరుతో మాయే పోలిక,మాహే పోలిక తరువాతి తరాలకు ఫ్రెంచ్ వ్యక్తి పేరు ఉచ్చారణతో ప్రత్యక్షంగా లేదా పరోక్షంగా సంబంధం కలిగి ఉందని భావించడానికి ప్రేరేపించింది.
చరిత్ర
యూరోపియన్ వలసరాజ్యాల శక్తులు భారతదేశంలోకి ప్రవేశించడానికి ముందు,ఈ ప్రాంతం కొలాత్తు నాడులో భాగంగా ఉంది.ఇందులో తులునాడు, చిరక్కల్. కదతనాడు ఉన్నాయి.ఫ్రెంచ్ ఈస్ట్ ఇండియా కంపెనీ 1724 లో మాహే స్థలంలో ఆండ్రే మొలాండిన్, వతకరాకు చెందిన రాజా వజున్నవర్ మధ్య మూడు సంవత్సరాల క్రితం ముగిసిన ఒప్పందం ప్రకారం ఒక కోటను నిర్మించింది. మాహే డి లా బౌర్డోనాయిస్ మరాఠాలు కొద్దికాలం ఆక్రమించిన తరువాత 1741 లో పట్టణాన్ని తిరిగి పొందారు.
బ్రిటిష్ వారు 1761 లోమాహేను స్వాధీనం చేసుకున్నారు. ఈ స్థావరాన్ని కదతనాడు రాజుకు అప్పగించారు.763 పారిస్ ఒప్పందంలో భాగంగా బ్రిటిష్ వారు మాహేను ఫ్రెంచ్‌కు తిరిగి అప్పగించారు.1779 లో, ఆంగ్లో-ఫ్రెంచ్ యుద్ధం మొదలైంది, ఫలితంగా ఫ్రెంచ్ మాహేను కోల్పోయింది. 1783 లో బ్రిటీష్ వారు భారతదేశంలో వారి స్థావరాలను పునరుద్ధరించడానికి అంగీకరించారు.1785 లో మాహేను ఫ్రెంచ్ వారికి అప్పగించారు.
జనాభా
thumb|మాహే, 1954 లో స్వాతంత్ర్య సమరయోధులు|280x280px 2011 భారత జనాభా లెక్కలు ప్రకారం, మాహే పట్టణ జనాభా మొత్తం 41,816, వీరిలో ప్రధానంగా ఎక్కువమంది మలయాళీలు.జనాభా మొత్తంలో పురుషులు 46.5% మంది ఉన్నారు.మాహే సగటు అక్షరాస్యత 97.87%గా ఉంది.పురుషల అక్షరాస్యత  98.63%, స్త్రీల అక్షరాస్యత 97.25%. మాహే జనాభాలో 10.89% మంది ఆరు సంవత్సరాల కంటే తక్కువ వయస్సు ఉన్న పిల్లల ఉన్నారు.
సంస్కృతి
కేరళలోని మలబార్ తీరంలో ఉన్నవారందరిలాగే ఈ ప్రాంతం సంస్కృతి, భౌగోళికం ఉంటాయి.ప్రధాన పండుగ విజు, ఓనం,ఈద్. ప్రధాన భాష మలయాళం జనాభాలో తమిళం, అరబిక్ మాట్లాడేవారూ ఉన్నారు.
వాతావరణం
మాహే ఒక ఉష్ణమండల రుతుపవన వాతావరణం (కొప్పెన్ ఆమ్)తో ఉంటుంది.కేరళ కర్ణాటక తీరానికి విలక్షణమైంది. డిసెంబరు నుండి మార్చి వరకు పొడిగా ఉంటుది, కానీ పశ్చిమ కనుమల గాలిదిశ వైపున ఉన్న ప్రదేశం అంటే, పశ్చిమ రుతుపవనాల సమయంలో ఈ ప్రాంతం అధిక వర్షపాతం పొందుతుంది.జూలైలో వర్షపాతం 10,80 మి.మీ. (43 అం.) వరకు చేరుకుంటుంది.
రవాణా
మాహేకు సమీప విమానాశ్రయం 40 కి.మీ. (25 మైళ్లు) దూరంలో మట్టన్నూర్ లోని కన్నూర్ లోని అంతర్జాతీయ విమానాశ్రయం  తదుపరి సమీప విమానాశ్రయం 85 కి.మీ. (53 మైళ్ళు) దూరంలో కరిపూర్ లోని కాలికట్ అంతర్జాతీయ విమానాశ్రయం.సమీప రైల్వే స్టేషన్ మాహే రైల్వే స్టేషన్, ఇక్కడ కొన్ని స్థానిక ఎక్స్‌ప్రెస్ రైళ్లు ఆగుతాయి.చాలా దూర రైళ్లు ఆగే సమీప ప్రధాన రైల్వే స్టేషన్లు తలస్సరీ, కన్నూర్, మంగుళూరు, వటకర.
బాహ్య లింకులు
వర్గం:పుదుచ్చేరి వర్గం:పుదుచ్చేరి నగరాలు, పట్టణాలు వర్గం:మాహె జిల్లా
దీపా కర్మాకర్
thumb
దీపా కర్మాకర్ (দিপা কর্মকার; జననం: 1993 ఆగస్టు 9, అగర్తల) ఒక భారతీయ కళాత్మక జిమ్నాస్ట్, ఈమె 2016 ఆగస్టులో జరిగిన రియో ఒలింపిక్స్ క్రీడలకు అర్హత సాధించటంంతో జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారతీయ మహిళా జిమ్నాస్ట్‌గా ప్రసిద్ధి చెందింది.
ఈమె 1964 టోక్యో ఒలింపిక్స్ తరువాత అనగా 52 సంవత్సరాల తరువాత జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారత జిమ్నాస్ట్. జిమ్నాస్టిక్స్‌లో ఒలింపిక్స్ క్రీడలకు ఈమె అర్హతకు ముందు మొత్తం మీద పురుషుల విభాగంలో భారత్ నుంచి 1952 హెల్సింకి ఒలింపిక్స్ కి ఇద్దరు, 1956 మెల్‌బోర్న్ ఒలింపిక్స్ కి ముగ్గురు, 1964 టోక్యో ఒలింపిక్స్ కి ఆరుగురు ప్రాతినిధ్యం వహించారు.
నేపధ్యము
జిమ్నాస్టిక్స్‌లో ఒలింపిక్స్‌కు ఎంపికైన తొలి భారత అథ్లెట్‌గా తన పేరున చరిత్ర లిఖించుకున్న త్రిపుర అమ్మాయి దీపా కర్మాకర్‌. ఒలింపిక్స్‌లో ఆర్టిస్టిక్‌ జిమ్నాస్టిక్స్‌లో ఫైనల్‌ చేరుకొని మరో అరుదైన ఘనత సాధించింది.
త్రిపుర రాష్ట్రంలో సరైన సదుపాయాలే లేని గ్రామం నుంచి రియో ఒలింపిక్స్‌కు ఎంపికైంది దీపా కర్మాకర్‌. రియోలో పతకం తెస్తుందా లేదా అనే అంశం పక్కన బెడితే ఆర్టిస్టిక్‌ జిమ్నాస్టిక్స్‌లో ఫైనల్‌కు చేరుకోవడమే అత్యుత్తమం. ఒలింపిక్స్‌ కోసం రోజుకు 9 గంటలు సాధన చేసిన ఆమె దాదాపు రెండువేల సార్లకు పైగా ప్రొడునొవాను సాధన చేసింది. 720 డిగ్రీల కోణంలో తిరిగే అత్యంత ప్రమాదకర సుకహర విన్యాసం సైతం కఠోర సాధన చేసింది.
ఇవి కూడా చూడండి
ప్రొడునొవా
మూలాలు
వర్గం:1993 జననాలు వర్గం:జిమ్నాస్టిక్స్ వర్గం:కామన్వెల్త్ క్రీడలలో పతకం సాధించిన భారత క్రీడాకారులు వర్గం:భారతీయ క్రీడాకారిణులు వర్గం:ఒలింపిక్ క్రీడాకారులు వర్గం:పద్మశ్రీ పురస్కారం పొందిన మహిళలు వర్గం:భారతీయ క్రీడాకారులు
భీమదేవరపల్లి బ్రాంచి
భీమదేవరపల్లి బ్రాంచి 2023 జూన్ 23న విడుదలవుతున్న తెలుగు సినిమా. ఏబీ సినిమాస్, నిహాల్ ప్రొడక్షన్స్ బ్యానర్‌లపై బత్తిని కీర్తిలత గౌడ్‌, రాజా నరేందర్‌ చెట్లపెల్లి నిర్మించిన ఈ సినిమాకు రమేశ్ చెప్పాల దర్శకత్వం వహించాడు. అంజి వల్గుమాన్, సాయి ప్రసన్న, అభిరామ్, రూప శ్రీనివాస్, రాజవ్వ, సుధాకర రెడ్డి, కీర్తి లత ప్రధాన పాత్రల్లో నటించిన ఈ సినిమా 23న సినిమా విడుదల అయ్యింది.
పాటలు
ఈ సినిమాలోని పాటలను సుద్దాల అశోక్ తేజ రాయగా, చరణ్ అర్జున్ సంగీతం అందించాడు. 2023, ఏప్రిల్ 21న ఆదిత్యా మ్యూజిక్ ద్వారా పాటలు విడుదలయ్యాయి.
ప్రచారం
ఈ సినిమా ఫస్ట్‌లుక్‌, మోషన్‌పోస్టర్‌ దర్శకుడు వేణుశ్రీరామ్‌ విడుదల చేయగా, సినిమా టీజర్‌ 2023 ఫిబ్రవరి 09న మంత్రి కేటీఆర్ చేతులమీదుగా విడుదలయింది. టాప్ టెన్ యూట్యూబర్స్, టాప్ టెన్ ట్విట్టరైట్స్, టాప్ టెన్ ఇన్స్టా ఇన్ఫ్లుయెన్సర్స్, టాప్ టెన్ ఫేస్బుక్ పేజర్స్ అందరూ ఒకేసారి అంతర్జాల వేదికగా 2023, జూన్ 15న సాయంత్రం 5గంటల 9 నిమిషాలకు భీమదేవరపల్లి బ్రాంచి ట్రైలర్ ను విడుదల చేసారు.
2023, జూన్ 19న కరీంనగర్ పట్టణంలోని మహాత్మా జ్యోతిబాపూలే మైదానంలో ఈ సినిమా ప్రీరిలీజ్ ఫంక్షన్ జరిగింది. ఈ కార్యక్రమానికి చొప్పదండి ఎమ్మెల్యే సుంకె రవిశంకర్, తెలంగాణ రాష్ట్ర టీవి, చలనచిత్రాభివృద్ధి సంస్థ చైర్మన్ అనిల్ కూర్మాచలం, సినీహీరో తిరువీర్ ముఖ్య అథితులుగా హాజరయ్యారు.
మూలాలు
వర్గం:2023 తెలుగు సినిమాలు
అంకమ్మ
right|thumb|250px|కందుకూరులోని అంకమ్మ తల్లి దేవాలయం అంకమ్మ తెలుగు పల్లెల్లో పూజలందుకునే ఒక గ్రామదేవత. ఈమెను అంకాళమ్మగా కూడా పిలుస్తారు. ఆంధ్రప్రదేశ్ లోని కృష్ణా, గుంటూరు, ఉభయ గోదావరి జిల్లాలలో, తెలంగాణలోని ఖమ్మం జిల్లాలోని పలు గ్రామాలలో అంకమ్మ దేవతను కొలుస్తారు. ఇతర జిల్లాలలో ఈమె ఆరాధన అంతగా కనిపించదు.
భాషా విశేషాలు
ఈమె పేరులో మూల ధాతువు అంకు. అమ్మ అనేది గౌరవ వాచకము. అంకు+అమ్మ=అంకమ్మ.